Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 917

c) tervezési üzemzavarok során a vizsgált rendszerelemek terhelése az elfogadható terhelési érték alatt marad. 3.5.3. Biztonsági elemzés 3.057. A biztonsági elemzés során meg kell határozni az összes feltételezhetõ kezdeti eseményt, majd azonosítani kell a kezdeti eseményekbõl következõ eseménysorokat, és meg kell határozni az eseménysorok hatását a létesítmény technológiai folyamataira. Igazolni kell, hogy a feltételezhetõ kezdeti események bekövetkezésekor is teljesülnek az alapvetõ biztonsági megfontolások. A meghatározott kezdeti eseményeket csoportosítani kell a következõképpen: külsõ veszélyek, melyek lehetnek természeti eredetû, repülõgép-szerencsétlenség és veszélyes anyag kezelésébõl eredõ, belsõ veszélyek, melyek a technológia és/vagy az üzemviteli személyzet valamely hibájából erednek. 3.058. A biztonsági elemzések céljára a kezdeti eseményeket csoportosítani kell. Amennyiben az egyes csoportokra meghatározható egy kezdeti esemény, amely a legkedvezõtlenebb következményekkel jár, összehasonlítva a csoportba tartozó többi kezdeti eseménnyel, akkor elegendõ az erre a kezdeti eseményre vonatkozó elemzést elvégezni. 3.059. A várható üzemi események és a tervezési üzemzavarok egyike sem idézhet elõ az adott feltételezett kezdeti eseményre meghatározottnál súlyosabb következményeket további független hiba feltételezése nélkül. 3.060. A hõátadási krízis felléptének valószínûsége várható üzemi események esetében az aktív zóna bármely pontjában 95%-os konfidencia szinten 5%-nál alacsonyabb legyen. 3.061. Tervezési üzemzavarok esetén a reaktor primerkörének olyan állapotban kell maradnia, hogy a fûtõelemek rövid és hosszú távú hûtése fenntartható legyen. 3.062. Elemzésekkel kell bizonyítani, hogy a kiinduló eseményekbõl következõ eseménysorok hatásai nem veszélyeztetik a szükséges biztonsági rendszerek, rendszerelemek mûködõ- és teljesítõképességét. 3.063. A várható üzemi eseményeket az abszorbens rudak beesésének elmaradása esetén is elemezni kell. Az értékelés során a tervezési üzemzavarokra vonatkozó kritériumokat kell használni. 3.064. A kezelõi beavatkozások elemzése során figyelembe kell venni az üzemellenõrzésnek, az üzemállapot értékelésének, a döntéshozatalnak és a végrehajtásnak a körülményeit, idõszükségletét. Az elemzésnek igazolnia kell, hogy a szükséges tevékenységek végrehajthatók a rendelkezésre álló idõ alatt. 3.065. Az elemzésekhez használt adatok helyességét bizonyítani kell megalapozott valós adatokkal való összehasonlítással, kísérletek eredményeinek felhasználásával vagy egyéb módon. 3.066. Sugárvédelmi számításokat kell végezni, melyek figyelembe veszik a kibocsátott radioaktív anyag tulajdonságait, és tartalmazzák a közvetlen sugárzás, radioaktív anyag belégzés, lenyelés hatására vonatkozó elemzéseket. 3.067. Azoknál az eseménysoroknál, melyek radioaktív anyagok kibocsátásához, illetve dózisterheléshez vezetnek, konzervatív módon meg kell becsülni az üzemeltetõ személyzet és a lakosság maximális effektív dózisterhelését. 3.068. A biztonsági elemzések segítségével ki kell mutatni, hogy atomerõmûvi, rendszer- és rendszerelem szinten is meghatározottak azok a pontok, ahol speciális tervezési elveket (redundancia, diverzitás, egyszeres hibatûrés, fizikai elválasztás) kell alkalmazni, és ott az alkalmazásra sor került. 3.5.4. Valószínûségi biztonsági elemzés 3.069. Az atomerõmûnek rendelkeznie kell 1. és 2. szintû valószínûségi biztonsági elemzéssel. A valószínûségi biztonsági elemzésnek igazolnia kell az alapvetõ biztonsági célkitûzések teljesülését, valamint azt, hogy az üzem kiegyenlített konstrukciójú, ami azt jelenti, hogy nincs olyan normál üzemtõl eltérõ eseménysora vagy jellemzõje, mely aránytalan mértékben járulna hozzá az eredõ kockázatértékhez. 3.070. Az elemzést a lehetséges teljes eseménysor-spektrumra kell elvégezni – beleértve a súlyos baleseteket is – figyelembe véve a különbözõ rendszerek, rendszerelemek meghibásodásának lehetõségét, azok karbantartás vagy tesztelés miatti rendelkezésre nem állását, a közös okú hibákat, az emberi hibákat és azokat a hibákat is, melyek az adott feltételezett kezdeti eseményt megelõzõ események következményeiként lépnek fel. 3.071. A valószínûségi biztonsági elemzés keretén belül el kell végezni a külsõ hatásokra (pl. földrengés, tûz, elárasztás, szélsõséges idõjárási viszonyok, környezõ ipari létesítmények üzemzavarai) és a belsõ tényezõkre (pl. belsõ elárasztás, repülõ tárgy, folyadék- gõzsugár) vonatkozó számítást. 3.072. Az atomerõmû tervezésének valószínûségi biztonsági megalapozása során elérendõ biztonsági célként ki kell tûzni, hogy az 1. szintû valószínûségi biztonsági elemzésbõl adódó zónakárosodási gyakoriság valamennyi feltételezett kezdeti esemény és tervezési üzemzavar figyelembevételével, éves átlagolással ne haladja meg a 10-5/év értéket, valamint az atomerõmû bármely tervezett üzemállapotában, az üzemállapot idõtartamán belül átlagosan a zónakárosodás gyakorisága ne legyen nagyobb, mint 5×10-4/év. 3.073. Az összes azonosított eseménysor feltételezhetõ gyakoriságát és a következményeiket meg kell határozni. Ahol az eseménysorok egy csoportját úgynevezett burkoló eset képviseli, annak olyan gyakorisági értéket kell kapnia, mint az általa képviselt csoport elemeinek gyakorisági összege. A meghatározott feltételezett kezdeti eseményeket bekövetkezési gyakoriságuk szerint csoportosítani kell. 3.074. El kell végezni az atomerõmûvi rendszerek valószínûségi biztonsági elemzését a megvalósítani kívánt üzembõl eredõ kockázat értékeléséhez, és meg kell ítélni annak elfogadhatóságát. 3.075. Az úgynevezett legjobb becslés módszereit és adatait kell elõnyben részesíteni a termohidraulikai elemzésekhez, a sugárvédelmi elemzésekhez, és a valószínûségi biztonsági elemzésben használt gyakorisági és valószínûségi értékek meghatározásához. Ahol ez nem alkalmazható, ott ésszerûen konzervatív feltételezésekkel kell élni. 3.076. Csak megbízható és hiteles statisztikai adatok használhatók. Elsõsorban a létesítmény-, másodsorban a létesítménytípus-, harmadsorban a típusspecifikus adatokat kell a számításokhoz felhasználni. Az adatok forrását, a minta nagyságát meg kell adni, és az adatok bizonytalanságát meg kell határozni. A forrásadatok változása esetén figyelembe kell venni a tervezési adatok és az üzemi viszonyok közötti különbségeket, és ezeket értékelni kell. 3.077. Ahol nem állnak rendelkezésre használható statisztikai adatok, becslésekkel kell élni, és meg kell alapozni ezeket a becsléseket. Különös figyelmet kell fordítani a valószínûségi biztonsági elemzésbõl adódó eredmények érzékenységének meghatározására az ilyen, felvett értékek esetén. 3.078. Az emberi hibák valószínûségi adatainak figyelembe kell venniük az egyes feladatok összetettségét, a pszichikai hatásokat (pl. stressz, fizikai állapot, az ellenõrzés szintje, munkamódszerek), a fizikai környezetet, a különálló tevékenységek közötti potenciális függõségeket (a személyzet akár hasonló, akár különbözõ tevékenységeket végzõ tagjai között). 3.079. Amikor nem lehet kiszámolni a bekövetkezési gyakoriságot az adatok vagy a rendelkezésre álló modell alkalmatlansága miatt, akkor ésszerûen konzervatív, mérnöki becsléssel kell megítélni a meghibásodások becsült gyakorisági értékéhez való hozzájárulást. 3.080. A valószínûségi biztonsági elemzésnek a megbízhatóságra, a biztonsági rendszerek, rendszerelemek karbantartására és tesztelésére vonatkozó információval is szolgálnia kell, és figyelembe kell venni a várható karbantartás, funkciópróba és javítás minden egyes biztonsági rendszer, rendszerelem megbízhatóságára gyakorolt hatását. 3.081. A valószínûségi biztonsági elemzéseket az atomerõmû tervezési alapjába tartozó összes üzemállapot során lehetséges, különbözõ technológiai konfigurációk feltételezésével kell elkészíteni. 3.082. Érzékenységi vizsgálatokat kell végezni a hibaelemzések, a feltételezések, a felhasznált adatok és számítási módszerek bizonytalanságának értékelésére. Az érzékenységi vizsgálatok eredményeit és az azokból levonható következtetéseket összegezni kell. Amikor az elemzés eredményei érzékenyeknek bizonyulnak a modell feltételezéseire, akkor lehetõség szerint további elemzéseket kell végezni az elõzõtõl független módszerekkel és eljárásokkal. 3.6. MEGBÍZHATÓSÁG 3.083. A biztonsági rendszerek, rendszerelemek megfelelõ megbízhatóságának elérése érdekében az alábbi tervezési elveket vagy azok kombinációját kell alkalmazni:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes